Komisjoni määrus (EÜ) nr 1762/2002,

2. oktoober 2002,

millega muudetakse määrust (EÜ) nr 3223/93 statistilise teabe kohta, mis on seotud eksporditoetuste maksmisega nõukogu määrusega (EMÜ) nr 3035/80 reguleeritud kaupadena eksporditavatele teatavatele põllumajandustoodetele

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, [1] viimati muudetud määrusega (EÜ) nr 2580/2002, [2] eriti selle artiklit 20,

ning arvestades järgmist:

(1) Pidades silmas infotehnoloogiasüsteemide arengut ja komisjoni jätkuvat vajadust parema statistilise teabe järele, on asjakohane kohandada selle statistiliste teabe vormi ja ulatust, mis tuleb komisjonile edastada vastavalt komisjoni 25. novembri 1993. aasta määrusele (EÜ) nr 3223/93 statistilise teabe kohta, mis on seotud eksporditoetuste maksmisega nõukogu määrusega (EMÜ) nr 3035/80 reguleeritud kaupadena eksporditavatele teatavatele põllumajandustoodetele, [3] viimati muudetud määrusega (EÜ) nr 1432/96 [4].

(2) Infotehnoloogia arengut arvesse võttes ei ole statistilist teavet enam vaja käsitleda tooterühmade kaupa. Seepärast ei tuleks enam nõuda kõnealuse teabe edastamist tooterühmade kaupa.

(3) Komisjoni 13. juuli 2000. aasta määruse (EÜ) nr 1520/2000 (milles sätestatakse teatavate asutamislepingu I lisas loetlemata kaupadena eksporditavate põllumajandussaaduste ja toodete eksporditoetuste andmise süsteemi kohaldamise üksikasjalikud ühiseeskirjad ning nende toetussummade kinnitamise kriteeriumid, [5] viimati muudetud määrusega (EÜ) nr 1052/2002 [6]) artikli 17 lõikega 2 on suurendatud kaupade hulka ning alandatud läve, mille alusel deklareeritakse, kas need kaubad sisaldavad suurt määra teatavaid piimatooteid. Määrust (EÜ) nr 3223/93 tuleks kohandada, et võtta arvesse kõnealust muudatust.

(4) Seepärast tuleks määrust (EÜ) nr 3223/93 vastavalt muuta.

(5) Käesolevas määrusega ettenähtud meetmed on kooskõlas I lisas loetlemata töödeldud põllumajandussaadustega kauplemist puudutavaid horisontaalküsimusi käsitleva korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 3223/93 muudetakse järgmiselt.

1. Artikli 2 esimene taane jäetakse välja.

2. Artikkel 3 asendatakse järgmisega:

"Artikkel 3

1. Artikliga 1 nõutav statistiline teave edastatakse komisjonile elektroonilise failina C lisas sätestatud vormis.

2. Statistiline teave komisjoni määrusega (EÜ) nr 1520/2000 [7] hõlmatud kaupade kohta, mille osas on eelmisel kuul antud eksporditoetust, liigitatakse kaheksakohalise CN-koodi alusel ning peab sisaldama järgmisi andmeid:

a) asjaomaste kaupade kogused tonnides või muudes märgitud mõõtühikutes;

b) iga asjaomase põhisaaduse osas eelmisel kuul antud eksporditoetuste summa riigi omavääringus;

c) toetust saanud põhisaaduste kogused tonnides või muudes märgitud mõõtühikutes.

3. CN-koodide 04052010, 04052030, 18069060–18069090, 19011000–19019099 ja 21069098 alla kuuluvate kaupade puhul, mis sisaldavad 100 kg eksporditud kauba kohta vähemalt 51 kg CN-koodide 04021019, 04022119, 04051011–04059090 ja 04061020–04069099 alla kuuluvaid, tariifse sooduskorra alusel kolmandatest riikidest imporditud piimasaadusi, peab statistiline teave hõlmama järgmisi andmeid:

a) eelmisel kuul eksporditoetust saanud kõnealuste kaupade kogused tonnides;

b) kõnealuste kaupade osas eelmisel kuul antud eksporditoetuste summa riigi omavääringus;

c) CN-koodide 04021019, 04022119, 04051011–04059090 ja 04061020–04069099 alla kuuluvate toodete kogused, mis sisalduvad kolmandatest riikidest tariifse sooduskorra alusel eksporditud kaubas."

3. A lisa jäetakse välja.

4. Lisatakse C lisa, mille tekst on sätestatud käesoleva määruse lisas.

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1. oktoobrist 2002 makstavate toetuste suhtes.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 2. oktoober 2002

Komisjoni nimel

asepresident

Loyola De Palacio

[1] EÜT L 318, 20.12.1993, lk 18.

[2] EÜT L 298, 25.11.2000, lk 5.

[3] EÜT L 292, 26.11.1993, lk 10.

[4] EÜT L 184, 24.7.1996, lk 17.

[5] EÜT L 177, 15.7.2000, lk 1.

[6] EÜT L 160, 18.6.2002, lk 16.

[7] EÜT L 177, 15.7.2000, lk 1.

--------------------------------------------------

LISA

“C LISA

(Artikli 3 lõige 1)

Elektroonilise failina edastamiseks tuleb andmed esitada komisjonile ASCII-tabeli kujul, kus veerud on eraldatud tabulaatoritega (tab delimited) ja esimene rida sisaldab veeru pealkirja, või mõnel muul komisjoni poolt eelnevalt heakskiidetud kujul.

+++++ TIFF +++++

--------------------------------------------------